Knaschtbrüeder
D Knaschtbrüeder sin e Duo vu Schopfe im Wisedal im Schwarzwald, wu Lieder uf Alemannisch singt. Si spiile derzue Gitarre un Schnuuregyge.

Iber s Duo 
S Duo bstoht us dr Brieder Jeannot un Christian Weißenberger. Dr Jeannot Weißenberger (* 23. Novämber 1951 z Löörech-Stette, ufgwagse z Wiiselt) chännt mer in dr Region syt iber 50 Johr as Musiker, u. a. mit dr „Harlekin“-Band (1971 bis 1987). Är isch ghyrote un läbt z Schopfe. Fir d CDU hockt er syt iber 20 Johr im Gmairot. Dr Christian Weißenberger (* 14. Mai 1973 z Schopfe) isch vu 1989 bis 2019 Keyboarder un Co-Sänger bi dr Party-Rock-Band „Six for you“. gsii Är isch ghyrote, het e Suhn un läbt z Schopfe.

Um 1998 hän si aafange zäme as Duo z spiile un z singe. Dr Name Knaschtbrüeder hän si uusgsucht, wel si as „umgchehrti Freigänger“ am Dag im „Chäfi“, em ehmolige Gfängnis vu Schopfe, as Grafiker in dr Wärbeagentur mit Grafik-Atelier schaffe, wu dr Jeannot Weißenberger anne 1982 grindet het.

D Knaschtbrüeder hän bis hite (Stand 2021) vier Albe mit Lieder uusebrocht, wu si zum Dail sälber gschribe hän, zum Dail sin s au Lieder vom Otto Bürglin. Iber iri Musik schrybe si sälber uf ire Websyte:

Albe 
 Alles in de Finke. Text & Musik: J. & C. Weißenberger. 2017 (Text-Booklet (PDF))
 Hart an de Gränze. Text & Musik: J. Weißenberger. 2010 (Text-Booklet (PDF))
 Chäfimusigg. Text & Musik: J. Weißenberger, Otto Bürgelin. 2002 (Text-Booklet (PDF))
 Doppelherz. Text & Musik: J. Weißenberger, Otto Bürgelin. 2000 (Text-Booklet (PDF))

Weblink 
 Offiziälli Websyte vu dr Knaschtbrüeder
  Werbeagentur un Grafikatelier Jeannot Weißenberger
 Nicolai Ernesto Kapitz Jeannot und Christian Weißenberger sind als „Knaschtbrüeder“ und Tanzmusiker bekannt, Badische Zeitung, 24. Juli 2019

Dütschi Band
Alemannische Musiker
Blues